หนูเป็นประจำเดือน3วัน วันสุดท้ายคือวันที่16มกราคม แล้วมีเพศสัมพันธ์กับแฟนวันที่21หลั่งนอกแต่หนูกลัวเลยไปซื้อยาคุมฉุกเฉินมากิน แล้ววันนี้วันที่26หนูมีไรกับแฟนแต่แฟนหลั่งใน หนูมีโอกาสท้องไหมคะ แล้วหนูกินยาคุมฉุกเฉินอีกได้หรือไม่ กังวลมากๆเลยค่ะ
สวัสดีค่ะ หากประจำเดือนเริ่มมาในวันที่ 14 ม.ค. แล้วได้มีเพศสัมพันธ์ในวันที่ 21 ม.ค. เท่ากับมีเพศสัมพันธ์ในวันที่ 8 ของการมีประจำเดือน ถือว่าไม่ได้อยู่ในระยะปลอดภัย มีโอกาสที่จะตั้งครรภ์ได้ โดยหากใช้วิธีการหลั่งนอก ก็จะมีโอกาสตั้งครรภ์ 4%-22% แต่หากได้ทานยาคุมฉุกเฉินไป โดยหากได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%ส่วนการมีเพศสัมพันธ์ในวันที่ 26 ม.ค. เท่ากับมีเพศสัมพันธ์ในวันที่ 13 ของการมีประจำเดือน ถือว่าอยู่ในช่วงกึ่งกลางของรอบเดือน มีโอกาสที่จะตั้งครรภ์ได้มาก ดังนั้น หากไม่ได้ใส่ถุงยางอนามัย ก็ต้องพิจารณาทานยาคุมฉุกเฉินอีกครั้งค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพต่างๆ เช่น ถุงยางนามัย (ป้องกันได้ 82%-98%) ยาเม็ดคุมกำเนิด (ได้ 99%) ยาฉีดคุมกำเนิด (ได้ 99%) เป็นต้น เพราะยาคุมฉุกเฉินไม่ได้มีประสิทธิภาพสูงมากนัก โดยจะป้องกันได้ประมาณ 58%-95% อีกทั้งหากทานบ่อยๆ ก็จะมีผลทำให้รังไข่ทำงานผิดปกติ มีเลือดออกผิดปกติ และประจำเดือนมาผิดปกติได้